 Atbildes uz ieinteresētā piegādātāja uzdotajiem jautājumiem
[bookmark: _Hlk225754694]“Sabiedriskā transporta pieturu nojumju mazgāšanas pakalpojums Rīgas valstspilsētas pašvaldības teritorijā”
(Identifikācijas Nr. AMD 2026/54)

10.07.2026.
[bookmark: _Hlk138249685]Rīgas valstspilsētas pašvaldības Ārtelpas un mobilitātes departamenta iepirkuma komisija (turpmāk – Iepirkuma komisija) ir saņēmusi piegādātāja jautājumus par publisko iepirkumu “Sabiedriskā transporta pieturu nojumju mazgāšanas pakalpojums Rīgas valstspilsētas pašvaldības teritorijā”, ID Nr. AMD 2026/54, turpmāk – Iepirkums, noteiktajām pretendenta kvalifikācijas prasībām, un sniedz atbildi: 

Jautājums: Nolikuma 1. pielikuma punktā nr. 2.2. noteikts, ka pakalpojuma apmaksa tiek veikta par faktiski izpildīto darbu apjomu (m²).
Pieturvietu sarakstā ir  informācija par pieturvietu atrašanās vietu un esošo un plānoto pieturvietu skaitu. Nolikuma 1. pielikuma punktā 2.9. punktā noteikts, ka: tīrāmajā platībā netiek iekļautas bojātas vai neesošas virsmas (piemēram, izsisti stikli), kā arī virsmas, kuru uzturēšanu nodrošina trešās personas (piemēram, reklāmu izvietotāji), ja Pasūtītājs nav noteicis citādi. Papildus tam, Nolikuma 1. pielikuma 5. punktā ir uzskaitīti mazgājamie elementi:
5.1.  Stikla un caurspīdīgās virsmas;
5.1. Konstrukcijas rāmis un balstelementi;
5.2. Soliņi un sēdvietas;
5.3. Jumtu konstrukcija;
5.4. Ūdens notekas un kanāli;
5.5. Papildus elementi.

Lai korekti aprēķinātu darbu izpildes izmaksas un sagatavotu pamatotu finanšu piedāvājumu, ir nepieciešama informācija par faktisko tīrāmo virsmu apjomu.
Lūdzam sniegt informāciju par pieturvietu kopējo tīrāmo virsmu platību (m²) vai citu informāciju, kas ļautu noteikt faktisko darbu apjomu, uz kura pamata jāaprēķina piedāvājuma cena.

Atbilde: Pasūtītājs nav aprēķinājis sabiedriskā transporta pieturvietu kopējo tīrāmo virsmu platību (m²).
Jautājums tika uzdots un lūdzu skatīt Elektronisko iepirkumu sistēma – atbilde EIS 1, Pretendentam, sagatavojot finanšu piedāvājumu, ir pienākums patstāvīgi izvērtēt darbu apjomu un ar pakalpojuma sniegšanu saistītās izmaksas, izmantojot iepirkuma dokumentācijā pieejamo informāciju, tai skaitā pievienotos tipveida rasējumus.
Darbu izpildes laikā Pasūtītājs izsniegs darba uzdevumu, kurā būs norādīta attiecīgā pieturvieta un tās nojumes tips. Pakalpojuma apmaksa tiks veikta par faktiski izpildīto darbu apjomu atbilstoši darba uzdevumam, ievērojot Līguma un tehniskās specifikācijas nosacījumus. Piedāvātā vienības cena par 1 m² ir kompleksa cena, kurā Pretendentam jāiekļauj visas izmaksas, kas nepieciešamas tehniskajā specifikācijā paredzēto darbu pilnīgai izpildei.


Pielikumā: Četru sabiedriskā transporta pieturvietu nojumu tipu rasējumi (Elektronisko iepirkumu sistēma – pie atbildes EIS 1)

